Вельмі важна, лічаць педагогі, пераадолець сацыяльную ізаляцыю і адсутнасць побач бацькоў, навучыць дзяцей самаабслугоўванню, падрыхтаваць да дарослага, па магчымасці самастойнага жыцця. Гэтаму садзейнічаюць заняткі ў кабінетах абслугоўваючай працы, кулінарыі, сацыяльнага арыентавання, псіхалагічнай разгрузкі, слясарнай і сталярнай майстэрнях. А ў гуртках рабяты не толькі развіваюць дробную маторыку рукі, што для іх надзвычай актуальна, але і вучацца рыхтаваць нескладаныя вырабы самастойна.